
 8.5.2019
 BG
 Официален вестник на Европейския съюз
 L 120/31
 РЕШЕНИЕ No 1/2019 НА КОМИТЕТА ЗА АСОЦИИРАНЕ ЕС — УКРАЙНА В СЪСТАВ„ТЪРГОВИЯ“
 от 25 март 2019 година
 за утвърждаване на списъка на арбитри в съответствие с член 323, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна [2019/710]
 КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), подписано в Брюксел на 27 юни 2014 г. (наричано по-долу „споразумението“), и по-специално член 323, параграф 1 и член 465, параграф 3 от него,
 като има предвид, че:
 (1)
 Съгласно член 323, параграф 1 от споразумението не по-късно от шест месеца от влизането на споразумението в сила Комитетът за асоцииране, заседаващ в състав „Търговия“ (наричан по-долу „Комитетът по търговия“), утвърждава списък с лица, които желаят и могат да изпълняват функцията на арбитри.
 (2)
 Съюзът предложи пет лица, които желаят и могат да изпълняват функцията на арбитри, а Украйна предложи четири лица. Съюзът и Украйна се споразумяха относно пет лица, които не са граждани на никоя от страните и които ще изпълняват функцията на председател на арбитражния комитет.
 (3)
 С цел да бъде избегнато допълнително забавяне при утвърждаването на списъка на лицата, които желаят и могат да изпълняват функцията на арбитри, както и с цел да се гарантира правилното действие на споразумението, и по-специално на дял IV, глава 14 от него, Комитетът по търговия следва да одобри този списък въз основа на представените предложения.
 (4)
 Във възможно най-кратки срокове Украйна следва да представи на Комитета по търговия своето предложение за пети кандидат,
 ПРИЕ НАСТОЯЩОТО РЕШЕНИЕ:
 Член 1
 1. Списъкът на лицата, които желаят и могат да изпълняват функцията на арбитри в съответствие с член 323, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, се съдържа в приложението към настоящото решение.
 2. Във възможно най-кратки срокове Украйна трябва да представи на Комитета по търговия своето предложение за пети кандидат, който желае и може да изпълнява функцията на арбитър.
 Член 2
 Настоящото решение влиза в сила в деня на приемането му.
 Съставено в Киев на 25 март 2019 година.
 За Комитета за асоцииране, заседаващ в състав „Търговия“
 Председател
 Petros SOURMELIS
 Секретари
 За Украйна
 Oleksandra NECHYPORENKO
 За Европейския съюз
 Christian FRIGAARD RASMUSSEN
 (1) ОВ L 161, 29.5.2014 г., стр. 3.
 ПРИЛОЖЕНИЕ
 СПИСЪК С АРБИТРИ
 СЪГЛАСНО ЧЛЕН 323, ПАРАГРАФ 1 ОТ СПОРАЗУМЕНИЕТО
 Арбитри, предложени от Съюза:
 1.
 Claus–Dieter EHLERMANN
 2.
 Giorgio SACERDOTI
 3.
 Jacques BOURGEOIS
 4.
 Pieter Jan KUIJPER
 5.
 Ramon TORRENT
 Арбитри, предложени от Украйна:
 1.
 Serhiy HRYSHKO
 2.
 Taras KACHKA
 3.
 Victor MURAVYOV
 4.
 Yuriy RUDYUK
 Председатели, избрани от страните:
 1.
 William DAVEY (САЩ)
 2.
 Helge SELAND (Норвегия)
 3.
 Maryse ROBERT (Канада)
 4.
 Christian HÄBERLI (Швейцария)
 5.
 Merit JANOW (САЩ)
 